Let’s talk about sex

Der er masser af mænd under 30 år, som er nysgerrige efter at finde ud af, hvad Heidi kan tilbyde.

Den eftertragtede cougar får cirka 20 sextilbud hver dag fra - hvis vi skal blive i dyresproget - 'cubs', altså unger eller i dette tilfælde unge mænd med lyst til kvinder, der er (markant) ældre end dem selv. I weekenden er det op mod 50 tilbud.

- Det er sex, der er drivkraften for mig i det her. Men der skal være en god tone og kemi. Jeg åbner ikke bare døren og har sex for at smide ham hurtigt ud igen, siger Heidi.

Derfor bruger hun som regel en uge eller to på at chatte og lære kandidaten bedre at kende, men temaet er hele tiden sex.

- Vi snakker meget om erotik og sexlege. Om hvad vi har prøvet, og hvad vi vil prøve. Mange spørger, om jeg vil lære dem op, men det er ikke det, jeg vil. Vi skal være ligeværdige og udfordre hinanden seksuelt.

De bruger mine kommentarer til at blive bedre, så de kan gøre det godt med yngre og jævnaldrende kvinder. Tina, 47 år

Vil du kalde mig mor?

Hvad laver du min dreng?

Ikke noget!

Nu skal jeg vise dig, hvordan man gør?

Tina har ingen problemer med at være lærerinde. Eller lege mor. Faktisk er det ved at blive et standardspørgsmål fra Tina til nye 'cubs', om de har lyst til at kalde hende mor.

- Rigtig mange siger ja, og nogle spørger også, om jeg kan give dem stedmor-oplevelsen, fortæller Tina.

Hun er fuldt ud bevidst om, at de unge mænd bruger hende som en uforpligtende genvej til at få sexerfaring.

- De bruger mine kommentarer til at blive bedre, så de kan gøre det godt med yngre og jævnaldrende kvinder, siger Tina og giver endnu et bud på, hvorfor de unge mænd kommer hos hende.

- De er vant til unge piger, der har en masse stress. De stakkels piger skal være dygtige i skolen, over for veninder og over for forældrene. Det kapitel er overstået for mig. Jeg kan bare slappe af og forkæle dem. Og lade mig blive forkælet.

Den gamle kan stadigvæk

Men det er ikke udelukkende velgørenhed i form af gratis coaching, den 47-årige cougar praktiserer. Der er tale om gensidig udnyttelse.

- Når jeg er sammen med unge mænd, så giver det mig ny energi og en følelse af, at jeg er yngre, end jeg egentlig er. Jeg får et skud vitamin og en bekræftelse af, at den gamle stadigvæk kan, siger Tina.

Hun møder altid sine 'cubs' i lejligheden på Frederiksberg.

Der bliver ikke lagt op til fingerfletning i biffen eller gåtur i Frederiksberg Have. En kort ordudveksling på scor.dk, så kommer kandidaten hjem til et glas vin og et kort kemimøde, som afgør, om der skal udforskes kroppe, deles erfaringer og udveklses stedmoderlige gloser.

Nogle gange siger Tina nej tak, så den unge mand må finde en anden at lege 'mor' med. Nogle gange bliver hun selv afvist. Så går Tina videre til den næste besked i indbakken. Eller tilbage til en af de forrige.

Det var ikke seksuelt med Peter Pan, men der var noget attraktivt ved det unge ansigt og den slanke krop, som plantede en tanke om, at der da gerne måtte komme nogle unge mænd omkring min ønske-ø. Tina, 47 år

Det startede med Peter Pan

- Du må altså gerne pointere, at jeg ikke er til 13-årige hjemløse drenge.

Det er hermed gjort.

Men det var faktisk den subsistensløse Disney-helt Peter Pan, der vækkede Tinas appetit for unge mænd. Efter et længerevarende forhold med en ældre mand havde Tina ikke sex i to et halvt år.

Så røg Disney-helten i DVD-afspilleren. Mere præcist i 2015-versionen, som bare hedder 'Pan', hvor det er rigtig levende mennesker, der er skuespillere.

- Det var ikke seksuelt med Peter Pan, men der var noget attraktivt ved det unge ansigt og den slanke krop, som plantede en tanke om, at der da gerne måtte komme nogle unge mænd omkring min ønske-ø, griner den bramfri cougar.

Derefter oprettede Tina sig på scor.dk og fandt hurtigt ud af, at hun var attraktiv for mænd lidt ældre end Peter Pan.

Tina bliver stille, da jeg spørger, hvor mange hun har været sammen med, siden profilen blev oprettet på scor.dk for cirka to år siden, men afviser, da jeg spørger, om tallet er trecifret.